b'\n_START_ARTICLE_\nAlpes-Maritimes\n_START_SECTION_\nZgodovina\n_START_PARAGRAPH_\nIme departmaja se omenja \xc5\xbee leta 7 pred na\xc5\xa1im \xc5\xa1tetjem kot rimska provinca, z glavnim mestom Cemenelum (sedanji Cimiez), severno od Nice. Prvotni departma je obstojal \xc5\xbee v letih od 1793 do 1815, v katerega sta bila vklju\xc4\x8dena tudi Monako in San Remo. Sedanji departma je bil ustanovljen leta 1860 z zdru\xc5\xbeitvijo z Ni\xc5\xa1ko grofijo in okro\xc5\xbejem Grasse, ki se je izlo\xc4\x8dil iz departmaja Var. Leta 1947 se je departma pove\xc4\x8dal za komuni Tende in La Brigue, ki sta leta 1860 ostali pod Italijo.\n_START_SECTION_\nGeografija\n_START_PARAGRAPH_\nAlpes-Maritimes (Primorske Alpe) le\xc5\xbeijo na jugovzhodu regije Provansa-Alpe-Azurna obala. Ozemlje obsega poleg najju\xc5\xbenej\xc5\xa1ega dela Francoskih Alp \xc5\xa1e Azurno obalo, na kateri se poleg Nice nahajata \xc5\xa1e mesti Antibes in Cannes. Na zahodu meji na departmaja Var in Alpe Visoke Provanse, na severu meji na Italijo, medtem ko preostanek le\xc5\xbei ob Sredozemskem morju.'